**Құрметті әріптестер!**

2018 жылғы 19 қарашада сот жүйесін жаңғыртуға арналған кеңесте Елбасы 3 ірі міндет қойды:

**Біріншісі** – судьялық кадрлар құрамын жақсарту.

**Екіншісі** – сот процестерін жеңілдету;

**Третья** – судьяларды артық жүктемеден босату.

Бұл міндеттер проблемалардың 80%-ын шешуі тиіс.

Президент Әкімшілігі және Жоғары Сот Кеңесімен бірге 15 заң жобасын әзірледік: 6 күшіне енді, 3 - Парламентте, 6 – Мәжліске енгізілмек.

**Судьялық кадрлар бойынша.** Осы кезге дейін мықты заңгерлер судьялыққа ұмтылмайтын. Неге? Өйткені, іріктеу мен карьералық өсу ашық емес, жүктеме ауыр, әлеуметтік қамтылу әлсіз деген себептер айтылатын. Мұның бәрі іс жүзінде шешілді.

Судьялыққа үміткерлерүшін іріктеуді қатайттық - олар кейстік тапсырмаларды шешеді, эссе жазады, ЖС судьяларымен әңгімелесуден өтеді, психотест тапсырады және т.б. Нәтижесі қандай?

Егер бұрын конкурстан әрбір төртінші кандидат өтсе, қазір тек әрбір жиырмасыншы ғана. «Кездейсоқ» заңгерлерге тосқауыл қойдық.

Енді конкурстарға мемлекеттік органдар мен бизнес саласынан мықты заңгерлер келе бастайды деген үміттеміз. Әсіресе, жер қойнауын пайдалану, зияткерлік меншік, монополиелік заңнама, экология, қаржы, банк, салық салалары бойынша білікті мамандар.

Осы және басқа да шаралардың нәтижесінде:

- судьялардың қызметтен өз еркімен кетуі тоқтады;

- судья боламын деушілер саны 2 есе артып отыр.

Жеке жауапкершілікті күшейтудеміз. Егер жыл сайын теріс себептермен 6-7 судьяны босатсақ, биылғы 5 айда - 20.

Бұрын судьяларға жылына орта есеппен бір, әрі кетсе екі қылмыстық іс қозғалса, 5 айдың ішінде – 7 іс.

Мамыр айында Сапа жөніндегі комиссия құрдық. Ол «өсемін» деген судьялардың жеке және кәсіби қабілетін егжей-тегжейлі зерттейді. Комиссия биыл әрбір бесінші судьяны жаңа, «талапшыл» форматта бағаламақ. Жұмысында елеулі кемшіліктерге жол берген судьяның бұл сыннан табысты өтуі екіталай, ал, ол қызметтен босатуға әкеп соғуы мүмкін.

**Екінші міндет** – сот процестерін түсінікті, қолайлы, жүйелі ету. Бұл міндеттерді Президент Әкімшілігі және Үкіметпен бірлесіп әзірленген 2 заң шешеді.

Бірінші жоба азаматтық процестерді формализмнен тазартады. Қарапайым істің шеңберінде судья 14-ке дейінгі пайдасыз аралық шешімдерді шығаруға міндетті.

Судья ГПК қыспағынан шыға алмайды. Егер тараптар істің мән-жайын өздері айтпаса, судья оның ақиқатына көз жеткізуге құқығы жоқ.

Мұның бәрі адамдарды да, бизнесті де ашуландырады. Олар процестің қыр-сыры мен процессуалдық кедергілерін қайдан білсін.

Тағы бір мәселе. Әкімшілік юстиция. Оның мәні – мемлекеттік органның «кінәлілігінің презумпциясы». Талап арыз берген адам емес, керісінше, мемлекеттік орган өз шешімін не әрекетін негіздеп беруге міндетті.

Әкімшілік юстиция мемлекеттік органдардың адамдар мен бизнеске көзқарасын жақсартады. Ол енгізілген елдерде мемлекеттік аппарат тәртіпке келген, экономикалық ахуал сауыққан, инвестиция артқан.

Осы екі заң 5 маусымға дейін Мәжіліске енеді.

Есте шығар, былтыр «Жеті түйін», біраз жобалар жайлы өте көп айтылып кетті деген сын болатын. Қазір ондай әңгіме қысқарды. Неге? Себебі, көп нәрсе орындалу үстінде, ал заңдар мемлекеттік органдар мен Парламентте келісу үшін біраз күш-жігерді қажет етеді. Толығырақ - слайдтарда (қосымша 1).

Одан бөлек шілдеде жарты жылдық кеңес өткіземіз. Өз баяндамамда осы жұмыстың барлығын қорытындылаймын. Фактчекинг жасаймын деуге болады - қандай уәде берілді, қайсысы орындалды, егер орындалмаса, неге және қашан іске асады.

**Бірақ,** **қазір** **үшінші міндет жайлы айтпақпын**. Ол судьяларды дауы жоқ істер мен материалдардан босатуға қатысты. Бұл бізге күрделі істерді қарауға үлкен кедергі болып отыр.

Өздеріңізге белгілі, сот орындаушыларының әрекетіне санкцияның бір бөлігінің күші жойылды немесе/және прокуратураға берілді. Нотариустың өкілеттігі кеңейтілді. Оңайлатылған өндірістің бір бөлігі бұйрық өндірісіне берілді.

Басқа да маңызды шаралар жүзеге асты, соның ішінде жиі қаралатын істер бойынша бірыңғай сот практикасына қатысты. Оған қоса «Татуласу: сотқа дейін, сотта» жобасы шеңберінде дауларды соттан тыс шешудің артықшылықтары кеңінен насихатталуда.

Бұл өзгерістер енді ғана нәтиже бере бастады.

Мамырда сәуір айымен салыстырғанда істер мен материалдардың жалпы саны 3,5 есеге, 551-ден 156 мыңға азайды:

- азаматтық – 4,5 есе, соның ішінде істер - 13%-ға;

- қылмыстық – 23%-ға;

- әкімшілік – 22%.

Сот орындаушыларының іс-әрекетіне санкциялар азаматтық соттардан 9 есе аз сұралған.

Дегенмен, мамырда демалыс және мереке күндері көп, сол себептен адамдар сотқа аз жүгінді деп айтылуы мүмкін.

Жарайды, онда былтырғы мамырмен салыстырып көрейік. Осы мамырда істер мен материалдардың саны 2 есеге азайған: азаматтық – 2,3 есе, қылмыстық – 17%-ға. Әкімшілік – бұрынғы деңгейде.

Азайған тек материалдар емес, сонымен бірге нақты істер: азаматтық - 26%-ға, қылмыстық - 31%-ға. Яғни, азаю тек сот орындаушыларының санкциясы ғана емес, сондай-ақ сот істері есебінен болып отыр.

Жалпы, жүктеме 10 жыл бойы үздіксіз өсіп келді. Ал, судьялардың штаты өзгерген жоқ деуге болады.

Бұл соңғы 10 жыл ішіндегі алғаш рет төмендеу.

Осылайша, соттардан шектен тыс жүктемені алып тастадық және бұрын болжамдалған күрт өсуге жол берген жоқпыз (биыл істер мен материалдар саны 8 млн жетіп, кейбір соттардың жұмысына қауіп төндіреді деп күтілген болатын).

Ескеретін тағы бір мәселе, Мәжілісте талқыланып жатқан және жаңадан әзірленген түзетулер де даусыз істердің едәуір бөлігін азайтпақ.

Десек те, біз тергеу соттары, экономикалық, әкімшілік соттар бойынша әлде де жұмыс жасауымыз керек.

Сол үшін заңнамалық және ұйымдастырушылық шаралардың қосымша тізімін жасадық. Қоса берілген кестені пысықтап, оны өз ұсыныстарыңызбен толықтырсаңыздар. Хаттарыңызды 8 маусымға дейін 707-0138@sud.kz адресіне күтеміз.

Соңғы мәселе. Бір аптадан кейін сайлау. Осы атаулы оқиғамен құттықтай отырып, сіздерді және жақындарыңызды сайлауға белсенді қатысуға, сол арқылы азаматтық көзқарас танытуға шақырамын.

Қосымша:слайдтар (21 парақта) және шаралар (3 парақта).

**Ж. Асанов**

31.05.2019